**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Արմավիրի մարզի Վաղարշապատ համայնքի ավագանու 2024 թվականի դեկտեմբերի 24-ի թիվ 114-Ն որոշման մեջ փոփոխություններ և լրացումներ կատարելու մասին»** **ՀՀ Արմավիրի մարզի Վաղարշապատ համայնքի ավագանու որոշման նախագծի վերաբերյալ**

1. «Հայաստանի Հանրապետության Արմավիրի մարզի Վաղարշապատ համայնքի ավագանու 2024 թվականի դեկտեմբերի 24-ի թիվ 114-Ն որոշման մեջ փոփոխություններ և լրացումներ կատարելու մասին» ՀՀ Արմավիրի մարզի Վաղարշապատ համայնքի ավագանու որոշման նախագծի (այսուհետ՝ նախագիծ) վերնագրում «դեկտեմբերի 24-ի» բառերն անհրաժեշտ է փոխարինել «դեկտեմբերի 25-ի» բառերով:

2.Նախագծի նախաբանն անհրաժեշտ է շարադրել հետևյալ խմբագրությամբ. «Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝ համայնքի ավագանին որոշում է.»: Հարկ է նկատի ունենալ, որ հիմնական ակտում արդեն իսկ նշված են լիազորող նորմերը:

3.Նախագծի 1-ին կետի 1-ին ենթակետը շարադրել հետևյալ խմբագրությամբ. «Որոշման 1-ին կետի 4-րդ ենթակետը շարադրել հետևյալ խմբագրությամբ.»:

4.Նախագծի 1-ին կետի 2-րդ ենթակետում «մասը» բառը փոխարինել «կետը» բառով, իսկ «6-րդ կետով» բառերը փոխարինել «5-րդ ենթակետով» բառերով՝ նկատի ունենալով, որ որոշման 1-ին կետը ունի 4 ենթակետ և կարող է լրացվել 5-րդ ենթակետ: Վերոգրյալի համատեքստում «Ժամկետային» բառից առաջ նշված «6)» թիվն անհրաժեշտ է փոխարինել «5)» թվով: Նույն դիտողությունը վերաբերում է նաև 3-րդ ենթակետին:

5.Նախագծի 1-ին կետի 3-րդ ենթակետում «2-րդ մասի 1-ին կետում» բառերն անհրաժեշտ է փոխարինել «2-րդ կետի 1-ին ենթակետում» բառերով, իսկ «բառերի փոխարեն կարդալ» բառերը փոխարինել «բառերը փոխարինել» բառերով:

Միաժամանակ, առաջարկում ենք Վաղարշապատ համայնքի ավագանու 2024 թվականի դեկտեմբերի 24-ի թիվ 114-Ն որոշման 2-րդ կետի 1-ին ենթակետում լրացնել նաև դատական կարգով անհայտ բացակայող կամ մահացած ճանաչված դատական ակտերի պատճենները դիմումին կից ներկայացնելու պահանջ՝ նկատի ունենալով նախագծի 1-ին կետի 2-րդ ենթակետի պահանջները:

**Իրավական ակտերի փորձաքննության**

 **գործակալության պետ`**

 **Մ.ԿԱՐԱՊԵՏՅԱՆ**

